Document ID: 32014D0160

KOMISIJOS ĮGYVENDINIMO SPRENDIMAS
2014 m. kovo 20 d.
kuriuo panaikinami trečiųjų šalių įmonių, iš kurių valstybės narės leidžia importuoti tam tikrus gyvūninės kilmės produktus, sąrašai, priimti remiantis Tarybos sprendimu 95/408/EB
(pranešta dokumentu Nr. C(2014) 1742)
(Tekstas svarbus EEE)
(2014/160/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles (1), ypač į jo 16 straipsnį,
kadangi:
(1)
Europos Parlamento ir Tarybos direktyva 2004/41/EB (2) ir iš dalies pakeistas Tarybos sprendimas 95/408/EB (3) su sąlyga, kad laikinieji trečiųjų šalių ir trečiųjų šalių įmonių sąrašai parengti pagal Sprendimą 95/408/EB, turėtų būti toliau taikomi mutatis mutandis, kol bus priimtos būtinos nuostatos pagal Europos Parlamento ir Tarybos reglamentą (EB) Nr. 852/2004 (4), Europos Parlamento ir Tarybos reglamentą (EB) Nr. 853/2004 (5), Reglamentą (EB) Nr. 854/2004 ir Tarybos direktyvą 2002/99/EB (6). Sprendimas buvo taikomas tol, kol buvo pradėti taikyti Reglamentas (EB) Nr. 852/2004, Reglamentas (EB) Nr. 853/2004 ir Reglamentas (EB) Nr. 854/2004, būtent iki 2006 m. sausio 1 d.;
(2)
trečiųjų šalių įmonių, iš kurių valstybės narės leidžia importuoti tam tikrus gyvūninės kilmės produktus, sąrašai, priimti remiantis Tarybos sprendimu 95/408/EB, tebegalioja;
(3)
Reglamento (EB) Nr. 854/2004 12 straipsnyje nustatyta procedūra rengiant ir atnaujinant sąrašą įmonių, iš kurių importuoti tam tikrus gyvūninės kilmės produktus yra leidžiama. Atsižvelgiant į šio straipsnio nuostatas, visų pirma 5 dalį, kurioje teigiama, kad Komisija užtikrina, kad visų sąrašų atnaujintos versijos būtų parengiamos ir atnaujinamos, kad būtų paskelbtos visuomenei, o įmonių, iš kurių valstybės narės leidžia importuoti tam tikrus žmonėms vartoti skirtus gyvūninės kilmės produktus, sąrašai yra paskelbti Europos Komisijos interneto svetainėje (7);
(4)
siekiant Sąjungos teisės aktų aiškumo ir atsižvelgiant į tai, kad parengti trečiųjų šalių įmonių, iš kurių leidžiama importuoti tam tikrus gyvūninės kilmės produktus, sąrašai, buvę sąrašai, priimti remiantis Sprendimu 95/408/EB, tapo nebeaktualūs, todėl teisinio aiškumo tikslais juos reikia oficialiai panaikinti;
(5)
šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Priede išvardyti Komisijos sprendimai yra panaikinami.
2 straipsnis
Šis sprendimas skirtas valstybėms narėms.
Priimta Briuselyje 2014 m. kovo 20 d.

Labels: 3
17
5